CELEX: 32018D2014
Language: mt
Date: 2018-12-14 00:00:00
Title: Deċiżjoni ta' Implimentazzjoni tal-Kummissjoni (UE) 2018/2014 tal-14 ta' Diċembru 2018 li temenda l-Anness I tad-Deċiżjoni 2010/221/UE rigward il-lista taż-żoni fl-Irlanda li huma ħielsa mill-Ostreid herpesvirus 1 μvar (OsHV-1 μVar) (notifikata bid-dokument C(2018) 8618) (Test b'rilevanza għaż-ŻEE.)

18.12.2018   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 322/55
               
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2018/2014
         tal-14 ta' Diċembru 2018
         li temenda l-Anness I tad-Deċiżjoni 2010/221/UE rigward il-lista taż-żoni fl-Irlanda li huma ħielsa mill-Ostreid herpesvirus 1 μvar (OsHV-1 μVar)
         
            
               (notifikata bid-dokument C(2018) 8618)
            
         
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat id-Direttiva tal-Kunsill 2006/88/KE tal-24 ta' Ottubru 2006 dwar il-ħtiġiet tas-saħħa tal-annimali għall-annimali tal-akkwakultura u l-prodotti tagħhom, u dwar il-prevenzjoni u l-kontroll ta' ċertu mard f'annimali akkwatiċi (1), u b'mod partikolari l-Artikolu 43(2) tagħha,
         Billi:
         
                     (1)
                  
                  
                     L-Anness I tad-Deċiżjoni tal-Kummissjoni 2010/221/UE (2) jistabbilixxi lista ta' Stati Membri, żoni u kompartimenti li huma meqjusin ħielsa minn ċertu mard imsemmi fil-Parti II tal-Anness IV tad-Direttiva 2006/88/KE. Stat Membru elenkat għal marda partikolari f'dawk iż-żoni jista' jeżiġi l-konformità ma' ċerti miżuri nazzjonali approvati minn dik id-Deċiżjoni biex jiġi limitat l-impatt ta' dawk il-mardiet.
                  
               
                     (2)
                  
                  
                     Fil-preżent, f'dik il-lista hemm għadd ta' kompartimenti fit-territorju tal-Irlanda li huma meqjusin ħielsa mill-virus tal-Ostreid herpesvirus 1 μvar (OsHV-1 μVar). Minħabba tifqigħa reċenti tal-OsHV-1 μVar li seħħet fil-Kompartiment 6 fil-Bajja ta' Poulnasharry, li l-Irlanda informat lill-Kummissjoni dwarha, jenħtieġ li jiġu aġġornati d-demarkazzjonijiet ġeografiċi taż-żoni ħielsa minn din il-marda fl-Irlanda.
                  
               
                     (3)
                  
                  
                     Għaldaqstant jenħtieġ li l-Anness I tad-Deċiżjoni 2010/221/UE jiġi emendat skont dan.
                  
               
                     (4)
                  
                  
                     Il-miżuri previsti f'din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
                  
               ADOTTAT DIN ID-DEĊIŻJONI:
         
            Artikolu 1
            Fir-raba' kolonna tat-tabella fl-Anness I tad-Deċiżjoni 2010/221/UE, “Id-demarkazzjoni ġeografika taż-żona b'miżuri nazzjonali approvati”, fir-ringiela tal-“Ostreid herpesvirus 1 μνar (OsHV-1 μVar)”, l-entrata għall-Irlanda hija sostitwita b'dan li ġej:
            
               “Il-kompartiment 1: Il-Bajja ta' Sheephaven
               Il-kompartiment 3: Il-Bajjiet ta' Killala, Broadhaven u Blacksod
               Il-kompartiment 4: Il-Bajja ta' Streamstown
               Il-kompartiment 5: Il-Bajjiet ta' Bertraghboy u Galway
               Il-kompartiment A: Il-Mafqas tal-Bajja ta' Tralee.”
            
         
         
            Artikolu 2
            Din id-Deċiżjoni hija indirizzata lill-Istati Membri.
         
         
            Magħmul fi Brussell, l-14 ta' Diċembru 2018.
            
               
                  Għall-Kummissjoni
               
               Vytenis ANDRIUKAITIS
               
                  Membru tal-Kummissjoni
               
            
         
         
            (1)  ĠU L 328, 24.11.2006, p. 14.
         
            (2)  Id-Deċiżjoni tal-Kummissjoni 2010/221/UE tal-15 ta' April 2010 li tapprova miżuri nazzjonali biex jiġi limitat l-impatt ta' ċertu mard fl-annimali tal-akkwakultura u annimali akkwatiċi selvaġġi b'konformità mal-Artikolu 43 tad-Direttiva tal-Kunsill 2006/88/KE (ĠU L 98, 20.4.2010, p. 7).